אולפני פיינווד

אולפני פיינווד (באנגלית: Pinewood Studios) הם אולפני קולנוע וטלוויזיה בריטיים הממוקמים באייבר שבאנגליה. במרוצת השנים שימשו האולפנים בסיס להפקות קולנוע רבות, כולל זיכיונות הסרטים של ג'יימס בונד. האולפנים תוכננו על ידי צ'ארלס בוט בשנת 1934 ונבנו תוך שנים עשר חודשים. ב-30 בספטמבר 1936 נפתחו האולפנים באופן רשמי. בשנת 1976 נבנתה בשטח האולפנים במה 007 , ששימשה את סרטי ג'יימס בונד. ביוני 1984 נשרפה הבמה עד היסוד, אך כעבור חצי שנה, בינואר 1985, היא נבנתה מחדש ונקראה על שם אלברט ברוקולי, שהפיק את סרטי ג'יימס בונד הראשונים יחד עם הארי זלצמן. הדבר נעשה זמן קצר לפני תחילת צילומי הסרט "רצח בעיניים". ב-30 ביולי 2006 נשרפה במה 007 כליל, זמן לא רב לאחר סיום צילומי הסרט "קזינו רויאל". כעבור חודשיים, בספטמבר, היא נהרסה, אך נבנתה שוב מחדש תוך פחות מחצי שנה. ב-4 ביוני 2019, במהלך צילומי הסרט "לא זמן למות" נפגעה הבמה משלושה פיצוצים. אחד מאנשי הצוות נפצע. קישורים חיצוניים הערות שוליים